*3. pielikums*

*līgumam* *par paliatīvās aprūpes mobilās komandas*

 *pakalpojumu pacienta dzīvesvietā*

*sniegšanu un apmaksu*

**Paliatīvās aprūpes mobilās komandas pakalpojuma pacienta dzīvesvietā sniegšanas kārtība**

1. Paliatīvās aprūpes mobilās komandas pakalpojums pacienta dzīvesvietā (turpmāk – Pakalpojums) ir starpdisciplināra, holistiska tādu pacientu aprūpe, kuru slimība ir dzīvildzi ierobežojoša un nav radikāli ārstējama.
2. Pakalpojums ietver ārstēšanu un slimības radīto simptomu novēršanu, hospisa aprūpi pilngadīgām personām ar prognozējamo dzīvildzi līdz sešiem mēnešiem, psiholoģisku, sociālu un garīgu atbalstu, kā arī atbalstu ar šīm personām vienā mājsaimniecībā dzīvojušām vai dzīvojošām personām un personām, starp kurām pastāv radniecības vai svainības attiecības, vai citām aprūpē iesaistītām personām (turpmāk - tuvinieks) sērošanas periodā pēc tuvinieka zaudējuma.
3. Pakalpojumā ietilpst šādas komponentes (turpmāk – Pakalpojuma daļas):
	1. veselības aprūpes pakalpojumi, kas sevī ietver:
		1. ārsta vizītes, attālinātas konsultācijas, t.sk.:
			1. dalība pirmreizējā pacienta izvērtēšanā un individuālā paliatīvās aprūpes plāna izstrādāšanā;
			2. pacienta anamnēzes ievākšana un izvērtēšana (slimības vēsturi, sūdzības, esošo terapijas plānu);
			3. pacienta objektīvas izvērtēšanas veikšana (vitālo rādītāju novērtēšana, orgānu sistēmu izvērtēšana, mākslīgo atveru izvērtēšana, brūču novērtēšana);
			4. terapijas plāna un taktikas izstrādāšana (pamatslimības simptomātiskās bāzes terapijas sastādīšana, blakusslimību izvērtēšana, terapijas korekcija, nepieciešamības gadījumā);
			5. potenciālo komplikāciju prognozēšana, novēršanas un reaģēšanas algoritmu sastādīšana;
			6. ārstu palīgu / medicīnas māsu mājas vizīšu grafika sastādīšana (biežumu un veicamās manipulācijas katrā vizītes reizē);
			7. papildus nepieciešamo medicīnas iekārtu mājas aprūpē nozīmēšana (piemēram, portatīvie perfuzori, skābekļa baloni vai koncentratori, u.c. mājas apstākļos lietojamās medicīnas iekārtas);
			8. pacienta un tuvinieku apmācības veikšana (izglītot pacientu un viņa tuviniekus par slimību, slimības prognozi un progresiju, slimības eventuālo iznākumu. Rīcības algoritmi un veicamās darbības pie simptomu paasinājumiem, piemēram, izlaušanās sāpes, elpas trūkums u.c.);
			9. nepieciešamo analīžu nozīmēšana (asins, urīna, brūču izdalījumu uzsējumi u.c.);
			10. nepieciešamības gadījumā nosūtīšana diagnostisko izmeklējumu veikšanai papildus izvērtēšanai (rentgens, ultrasonogrāfija, datortomogrāfija);
			11. funkcionālo speciālistu pirmreizējās novērtēšanas un nodarbību nozīmēšana (pacientiem kam fizioterapija ir iespējama un perspektīva);
			12. nepieciešamības gadījumā nosūtīšana ambulatori pie citiem speciālistiem (uztura speciālists, ķīmijterapeits, staru terapeits, internists, ķirurgs);
			13. nepieciešamības gadījumā nosūtīšana uz stacionāru manipulāciju veikšanai, kas pārsniedz Pakalpojumu sniedzēju kompetenci (piemēram, ascīta punkcija, pleiras dobuma punkcija, paliatīva staru vai ķīmijterapija; asins pārliešana);
			14. telefonkonsultāciju un nepieciešamības gadījumā klātienes vizīšu nodrošināšana 24/7;
			15. nepieciešamības gadījumā kompensējamo zāļu un medicīnisko ierīču izrakstīšana;
		2. ārsta palīga un/vai vispārējās aprūpes māsas sniegtus veselības aprūpes pakalpojumus, t.sk.:
			1. regulāra veselības stāvokļa novērtēšana dinamikā;
			2. medikamentu ievadīšana (injekcijas ādā, zemādā un intravenozi);
			3. medikamentu ievadīšana intravenozas infūzijas veidā caur adatu, caur perifēro vēnu katetru, caur centrālo vēnu katetru, citi enterāli medikamentu ievadīšanas veidi;
			4. primāri dzīstošas pēcoperācijas brūces aprūpe, diegu vai skavu izņemšana no pēcoperācijas brūces;
			5. izgulējumu un trofisku čūlu aprūpe;
			6. sekundāri dzīstošas pēcoperācijas brūces aprūpe;
			7. citu infiltratīvu ādas un zemādas audu bojājumu aprūpe;
			8. kolostomu aprūpe, nefrostomu aprūpe, ileostomu aprūpe, cistostomu aprūpe, cistostomu maiņa, urīna ilgkatetru aprūpe un maiņa, urīnpūšļa intermitējoša katetrizācija, traheostomu aprūpe, gastrostomu aprūpe;
			9. enterālā barošana caur zondi;
			10. nazogastrālas zondes ievadīšana;
			11. porta katetra aprūpe;
			12. sezonālā vakcinācija (apskate un kontrindikāciju izvērtēšana, vakcīnas ievade);
			13. ureterostomu un uretrostomu aprūpe;
			14. perorāla medikamentu sadale;
			15. injekcijas muskulī;
			16. pacienta vai pacienta aprūpes procesā iesaistītās personas izglītošana un praktiska apmācība veselības aprūpes jomā;
			17. laboratoriski izmeklējamo bioloģiskā materiāla savākšana un nogādāšana laboratorijā;
			18. vitālo rādītāju kontrole;
			19. klizmas veikšana;
			20. elektrokardiogrāfijas veikšana;
			21. tehniskā aprīkojuma un atbalsta nodrošināšana attālinātu konsultāciju veikšanai “pacients – ārsts speciālists”, “pacients – ģimenes ārsts” (planšetdators vai portatīvais dators ar mobilā interneta pieslēgumu attālinātu konsultāciju;
		3. sertificētu funkcionālo speciālistu – fizioterapeita, ergoterapeita, uztura speciālista – pakalpojumus atbilstoši kompetencei, t.sk.:
			1. veikt pacienta izvērtēšanu un izstrādāt individuālo fizioterapijas/egoterpijas/uztura plānu;
			2. izstrādāt pozicionēšanas plānu;
			3. veikt nepieciešamo tehnisko palīglīdzekļu izvēli un to pareizas lietošanas apmācību;
			4. izglītot pacientu un viņa tuviniekus par adekvātas asistēšanas nozīmi ikdienas aktivitāšu veikšanā, pozicionēšanu un pārvietošanu, pozu maiņas, posturālā režīma nozīmi; kontraktūru un izgulējumu profilaksi, fizisku vingrinājumu nozīmi spēka un psihiskās veselības saglabāšanā u.c. aktivitātēm;
			5. nodrošināt apmācību pareizai ikdienas aktivitāšu veikšanai;
			6. veikt dzīvesvietas fiziskās vides pieejamības izvērtējumu;
			7. citus pienākumus.
	2. Sociālo pakalpojumu - sociālās aprūpes, tehnisko palīglīdzekļu un psihosociālās rehabilitācijas pakalpojumus, kas sevī ietver:

3.2.1. klīniskā un veselības psihologa vai konsultatīvā psihologa konsultācijas, t.sk.:

* + - 1. veikt psiholoģisko izpēti (novērtēšanu);
			2. interpretēt psiholoģiskās izpētes rezultātus;
			3. sagatavot psiholoģiskās izpētes atzinumu;
			4. sniegt nepieciešamās rekomendācijas pacientam un tuviniekiem;
			5. veidot pozitīvu saskarsmi ar pacientu un viņa tuviniekiem;
			6. sniegt psihoemocionālo palīdzību un atbalstu pacientam un viņa tuviniekiem;
			7. u.c. atbilstoši kompetencei;
		1. sociālā darbinieka pakalpojumus, t.sk.:
			1. pacienta vajadzību un pašaprūpes spēju novērtēšanu un individuālā sociālās aprūpes plāna izstrādi;
			2. organizēt pacienta individuālā aprūpes plāna īstenošanu un koriģēšanu, ja nepieciešams, atbilstoši pacienta situācijas izmaiņām;
			3. konsultēt pacientu un viņa tuviniekus;
			4. palīdzēt pacientam apzināt un identificēt resursus, lai uzlabotu pašaprūpi, sociālās funkcionēšanas spējas un komunikāciju ar tuviniekiem;
			5. sniegt pacientam psihosociālu atbalstu un palīdzību pacienta individuālo un sociālo problēmu risināšanas procesā;
			6. pārstāvēt pacienta intereses;
			7. izvērtēt sniegto sociālo pakalpojumu efektivitāti;

3.2.3. kapelāna pakalpojumus, t.sk.:

3.2.3.1. nodrošinot, ka pakalpojumu var saņemt pacients vai tā tuvinieks brīvprātīgi pēc brīvas gribas un tā saņemšanas laikā nenotiek evaņģelizācija:

3.2.3.2. izvērtēt pacienta un viņa tuvinieku garīgās vajadzības;

3.2.3.3. nodrošināt garīgu atbalstu un pastorālo aprūpi pacientam un viņa tuviniekiem personīgo, eksistenciālo, garīgo, ētisko un morālo jautājumu un vajadzību risināšanā, t.sk. tuviniekiem sērošanas posmā;3.2.3.4. nepieciešamības gadījumā pieaicināt garīdznieku pēc pacienta vai viņu tuvinieku vēlēšanās atbilstoši izvēlētajai ticībai vai konfesijai;

3.2.4. sociālā aprūpētāja/aprūpētāja pakalpojumus, t.sk.:

3.2.4.1. veikt pacienta pamatvajadzību (fiziska aprūpe, higiēnas pocedūras, ikdienas mājas darbi) nodrošināšanu un dzīves kvalitātes uzturēšanu atbilstoši pacienta individuālajā aprūpes plānā noteiktajam;

3.2.4.2. apmācīt pacienta tuviniekus par aprūpes paņēmieniem, tehnisko palīglīdzekļu lietošanu;

3.2.4.3. veidojot cieņpilnu saskarsmi ar pacientu un viņa tuviniekiem.

1. Izpildītājs Pakalpojumu sniedz personām, kurām ir IV vai V līmeņa stacionārās ārstniecības iestādes ārstu konsīlija lēmums par nozīmētu paliatīvo aprūpi dzīvesvietā un norādi par prognozētu personas dzīvildzi līdz 6 (sešiem) mēnešiem un nosūtījums.
2. Izpildītājs Pakalpojumu sniedz arī personām, kas atrodas ilgstošas sociālās aprūpes un sociālās rehabilitācijas institūcijās, ņemot vērā, ka sociālo aprūpi un tehniskos palīglīdzekļus pacientam nodrošina ilgstošās sociālās aprūpes un sociālās rehabilitācijas institūcija.
3. Izpildītājs nodrošina, ka Pakalpojums netiek sniegts personām, kuras ir VSIA "Bērnu klīniskā universitātes slimnīca" bērnu paliatīvās aprūpes kabineta uzskaitē un jau saņem Bērnu paliatīvās aprūpes biedrības pakalpojumus vai citus paliatīvās aprūpes pacienta dzīvesvietā pakalpojumus.
4. Izpildītājs:

7.1.1. uzsākot sniegt Pakalpojumu, lūdz pacientam vai viņa tuviniekam parakstīt apliecinājumu, ka pacients nesaņem konkrēto Pakalpojuma daļu pie cita Pakalpojuma sniedzēja un ka pacients Pakalpojumu sniedzēja maiņas gadījumā informēs Izpildītāju;

7.1.2. pārliecinās, ka persona konkrēto Pakalpojuma daļu saņem pie viena Pakalpojuma sniedzēja;

7.1.3. Ja persona mainījusi Pakalpojuma sniedzēju, tad samaksu par Sociālo pakalpojumu veic tikai no brīža, kad persona ir informējusi iepriekšējo Pakalpojuma sniedzēju par Pakalpojuma saņemšanas izbeigšanu un ir noslēgusi līgumu vai vienošanos par Sociālā pakalpojuma saņemšanu ar jaunu Pakalpojuma sniedzēju;

7.1.4. Izpildītājam ir pienākums informēt pacientu vai viņa tuvinieku, ka gadījumā, ja ir apzināti sniegta nepatiesa informācija, Izpildītājam ir tiesības pieprasīt kompensēt radušos zaudējumus no pacienta vai viņa tuvinieka.

1. Izpildītājs nodrošina Ministru kabineta 2009. gada 20. janvāra noteikumu Nr. 60 “Noteikumi par obligātajām prasībām ārstniecības iestādēm un to struktūrvienībām” 3.13. apakšnodaļā minētās prasības.
2. Izpildītājs, sniedzot veselības aprūpes pakalpojumus, nodrošina:
	1. ka pakalpojumu sniedz šādi speciālisti:
		1. sertificēts paliatīvās aprūpes ārsts vai internists, vai ģimenes ārsts, vai neatliekamās medicīnas ārsts, vai geriatrs, vai anesteziologs reanimatologs
		2. ārsta palīgs un/vai medicīnas māsa;
		3. sertificēts fizioterapeits;
		4. sertificēts ergoterapeits;
		5. sertificēts uztura speciālists;
	2. ka pakalpojuma sniegšanā iesaistītās ārstniecības personas ir reģistrētas Ārstniecības personu un ārstniecības atbalsta personu reģistrā attiecīgajā specialitātē;
	3. pakalpojuma koordinatora (ārstniecības persona, kas ir reģistrēta Ārstniecības personu reģistrā) pieejamību katru dienu 24/7, t.sk. sestdienās, svētdienās un svētku dienās, koordinatoram nosakot vismaz šādus pienākumus:
		1. organizēt un vadīt Pakalpojuma (veselības aprūpes un Sociālā pakalpojuma) sniegšanu;
		2. sniegt informāciju iedzīvotājiem par Pakalpojuma saņemšanas iespējām;
		3. nodrošināt komunikāciju ar pacientu un/vai tuvinieku, identificējot problēmjautājumus 24/7;
		4. nodrošināt komunikāciju ar nosūtītāju un pacienta ģimenes ārstu;
		5. nepieciešamības gadījumā doties izbraukuma vizītēs uz pacienta dzīvesvietu;
		6. nodrošināt mobilās komandas ārsta noteiktās terapijas realizāciju, t.sk. terapijas maiņas gadījumā mobilās komandas ārsta vizīšu plānošanu un koordināciju;
		7. koordinēt un nodrošināt mobilās komandas speciālistu vizītes atbilstoši individuālajam terapijas un aprūpes plānam;
		8. plānot, koordinēt un nodrošināt pacienta transportēšanu uz plānveida vizītēm stacionārā, plānveida speciālistu konsultācijām, diagnostiskajiem izmeklējumiem (kas pārsniedz Izpildītāja kompetenci);
		9. nodrošināt mobilās komandas sociālā darbinieka pacientam noteiktā individuālā aprūpes plāna īstenošanu;
		10. nodrošināt dokumentu apriti, t.sk. uzturēt mobilas komandas uzskaitē esošo pacientu reģistru un veikt sniegto veselības aprūpes daļas pakalpojumu uzskaiti Dienesta VIS;
		11. nodrošināt dokumentu apriti, t.sk. veikt sniegtā Sociālā pakalpojuma uzskaiti elektroniskā pakalpojumu uzskaites dokumentā un informācijas apmaiņu ar Ministriju;
		12. nodrošināt operatīvu tehnisko palīglīdzekļu piegādi un nomaiņas koordinēšanu un informācijas apmaiņu ar VSIA “Nacionālais rehabilitācijas centrs “Vaivari”” par personai nodrošinātajiem tehniskajiem palīglīdzekļiem;
		13. citus pienākumus, kas saistīti ar pacienta vajadzībām atbilstoša, savlaicīga, kvalitatīva un izmaksu ziņā pieejama Pakalpojuma nodrošināšanu.
	4. veselības aprūpes pakalpojumu sniegšana tiek dokumentēta atbilstoši normatīvajiem aktiem par medicīnisko dokumentu lietvedības kārtību un pēc Pakalpojuma pabeigšanas tiek aizpildīta veidlapa Nr.027/u 2 (divos) eksemplāros, t.sk. papīra formātā, to izsniedzot pacienta tuviniekiem un elektroniski pievienojot VVIS.
3. Izpildītājs, sniedzot Sociālo pakalpojumu - sociālās aprūpes, tehnisko palīglīdzekļu un psihosociālās rehabilitācijas pakalpojumus, nodrošina:
	1. ka pakalpojumu sniedz šādi speciālisti:
		1. klīniskais un veselības psihologs vai konsultatīvais psihologs;
		2. sociālais darbinieks;
		3. kapelāns;
		4. sociālais aprūpētājs/aprūpētājs.
	2. ka pakalpojumu sniegšanā iesaistītajām šī pielikuma 10.1.1. – 10.1.4. apakšpunktos uzskaitītajiem personām ir normatīvajos aktos noteiktā izglītība;
	3. šādu tehnisko palīglīdzekļu piegādi pacientam:

|  |
| --- |
| **I. 04.33** [**Palīglīdzekļi audu integritātes aizsardzībai**](http://www.eastin.eu/lv-lv/searches/products/iso/0433) - izstrādājumi, kas novērš iekaisumu un izgulējumu rašanos. |
| Nr.p.k. | apakšgrupa | Nosaukums | Piezīmes |
| 1. | 04.33.03 | [Spilveni izgulējumu profilaksei un paliktņi audu integritātes aizsardzībai](http://www.eastin.eu/lv-lv/searches/products/list?iso=043303) | Ierīces audu integritātes aizsardzībai, izlīdzinot slodzi uz sēžamvietu. |
| 2. | 04.33.06  | [Palīglīdzekļi gulošu pacientu audu integritātes aizsardzībai](http://www.eastin.eu/lv-lv/searches/products/list?iso=043306) (matrači, matraču pārvalki) | Izstrādājumi, kas paredzēti gulošiem pacientiem, lai izlīdzinātu slodzi uz visvairāk noslogotajām ķermeņa daļām un novērstu iekaisumus un izgulējumus.  |
| 3. | 04.33.09  | Pretizgulējumu uzlikas   | Specializēts aprīkojums audu integritātes aizsardzībai, kas novērš pārlieku spiedienu uz ķermeņa daļām (elkonis, papēdis u.c.). |
| **II. 09. 12 Palīglīdzekļi dabisko vajadzību kārtošanai** |
| 1. | 09.12.03  | [Tualetes krēsli](http://www.eastin.eu/lv-lv/searches/products/list?iso=091203)  | Krēsli ar riteņiem vai bez tiem, ko var izmantot arī dušā. |
| 2. | 09.12.12  | [Rāmim piemontēti tualetes poda paaugstinājumi](http://www.eastin.eu/lv-lv/searches/products/list?iso=091212) | Paaugstināti tualetes sēdekļi, kas novietoti uz grīdas vai ko var viegli noņemt no tualetes poda (t.sk., tualetes podam uzliekami rāmji). |
| 3. | 09.12.18  | [Tualetes podam piestiprināti tualetes poda paaugstinājumi](http://www.eastin.eu/lv-lv/searches/products/list?iso=091218)  | Ierīces, kas ir pastāvīgi piestiprinātas tualetes podam, lai paaugstinātu sēdekli un atvieglotu apsēšanos uz poda un piecelšanos no tā (t.sk., paaugstinājumi). |
| 4. | 09.12.33;09.27.09 | [Padubes](http://www.eastin.eu/lv-lv/searches/products/list?iso=091233), n[evalkājami pisuāri un urīna pudeles](http://www.eastin.eu/lv-lv/searches/products/list?iso=092709) | Trauki urīna un fēču savākšanai, kas ļauj personai nokārtot dabiskās vajadzības, piemēram, guļot gultā. |
| **III. 09.33 Mazgāšanās palīglīdzekļi, lai mazgātos, ietu vannā un dušā** |
| 1. | 09.33.04;09.33.05  | [Vannas dēļi](http://www.eastin.eu/lv-lv/searches/products/list?iso=093304), vannas krēsli |   |
| 2. | 09.33.07 | [Dušas krēsli ar riteņiem vai bez tiem](http://www.eastin.eu/lv-lv/searches/products/list?iso=093307) | Ierīces, kas nodrošina atbalstu, mazgājoties dušā sēdus (t.sk., dušas ķeblīši).  |
| **IV. 12.03** [**Pārvietošanās palīglīdzekļi, kurus lieto ar vienu**](http://www.eastin.eu/lv-lv/searches/products/iso/1203) **plaukstu -** ierīces, kas balsta lietotāju iešanas laikā un var tikt izmantotas atsevišķi vai pārī, katru kontrolējot ar vienu plaukstu. |
| 1. | 12.03.06;12.03.12 | [Elkoņa atbalsta kruķi](http://www.eastin.eu/lv-lv/searches/products/list?iso=120306), p[aduses atbalsta kruķi](http://www.eastin.eu/lv-lv/searches/products/list?iso=120312) | Rokās turamas ierīces, kas iešanas laikā nodrošina atbalstu un līdzsvaru. |
| 2. | 12.03.16 | [Nūjas un spieķi ar vairākiem atbalsta punktiem apakšdaļā](http://www.eastin.eu/lv-lv/searches/products/list?iso=120316) | Ierīces, kas iešanas laikā nodrošina atbalstu un līdzsvaru un sastāv no roktura, kāta un trim vai vairāk atbalsta punktiem apakšdaļā. |
| **V. 12.06** [**Pārvietošanās palīglīdzekļi, kurus lieto ar abām rokām**](http://www.eastin.eu/lv-lv/searches/products/iso/1206) -ierīces, kas balsta lietotāju iešanas laikā un kuras vada vai nu ar abām rokām, vai ķermeņa augšdaļu.  |
| 1. | 12.06.03  | [Staigāšanas rāmji](http://www.eastin.eu/lv-lv/searches/products/list?iso=120603)  | Rāmji, ko persona cilā, lai pārvietotos, un kas ļauj saglabāt stabilitāti un līdzsvaru, kā arī balsta ķermeņa svaru iešanas vai stāvēšanas laikā; tiem ir rokturi bez apakšdelmu balsta un apakšdaļā vai nu četras kājas, vai divas kājas un divi ritenīši (t.sk., piemēram, staigāšanas rāmji ar fiksētiem vai kustīgiem savienojumiem, pārvietošanās palīglīdzekļi, kuros divi ritenīši ir apvienoti ar divām kājām/atbalsta punktiem ar gumijas uzgaļiem).  |
| 2. | 12.06.06  | [Rollatori](http://www.eastin.eu/lv-lv/searches/products/list?iso=120606)  | Ierīces iešanai, ko var vilkt vai stumt un kas ļauj saglabāt stabilitāti un līdzsvaru iešanas laikā, tiem ir rokturi un trīs vai vairāk riteņi (t.sk., piemēram, rollatori ar sēdekli atpūtai, staigāšanas ratiņi ar ceļa atbalstu, atsprākleniskie rollatori ar atvērumu priekšpusē, kurus var vilkt aiz sevis, staigāšanas ratiņi.  |
| 3. | 12.06.12  | [Pārvietošanās galdi](http://www.eastin.eu/lv-lv/searches/products/list?iso=120612)  | Ierīces ar riteņiem un kājām, un atbalsta galdiņu vai apakšdelmu atbalstu, kuras stumj uz priekšu ar abām rokām, iespējams, apvienojumā ar ķermeņa augšdaļu. |
| **VI. 12.22** [**Manuālās piedziņas riteņkrēsli**](http://www.eastin.eu/lv-lv/searches/products/iso/1222) - ierīces, kas ir aprīkotas ar riteņiem un sēdekļa atbalstu sistēmu, lai nodrošinātu mobilitāti personai ar ierobežotu mobilitāti, un kuras tiek darbinātas ar tajās sēdošās personas vai asistenta spēku. |
| 1. | 12.22.03  | [Bimanuālie riteņkrēsli ar riteņu stīpu vadību](http://www.eastin.eu/lv-lv/searches/products/list?iso=122203)  | Riteņkrēsli, kas paredzēti, lai tos darbinātu un vadītu riteņkrēslā sēdošā persona, ar abām rokām stumjot riteņus vai riteņu stīpas (t.sk., piemēram, riteņkrēsli ar priekšējo piedziņu, riteņkrēsli ar mugurējo piedziņu). |
| 2. | 12.22.18  | [Manuālie pavadoņa vadāmie riteņkrēsli](http://www.eastin.eu/lv-lv/searches/products/list?iso=122218)  | Manuālie riteņkrēsli, kas paredzēti, lai tos stumtu un vadītu asistents, ar abām rokām stumjot riteņkrēslu aiz šim nolūkam paredzētajiem rokturiem.  |
| **VII. 12.36** [**Palīglīdzekļi personu pārvietošanai**](http://www.eastin.eu/lv-lv/searches/products/iso/1236)**, slidināšanai vai pagriešanai** - aprīkojums personas pārvietošanai, to paceļot un pozicionējot stāvoklī, kas ļauj veikt iecerēto darbību, vai šim nolūkam koriģējot esošo stāvokli. |
| 1. | 12.36.03  | [Mobilie pacēlāji sēdošas personas pārvietošanai ar piekaramu sēdekli](http://www.eastin.eu/lv-lv/searches/products/list?iso=123603) | Aprīkojums, lai pārvietotu personu sēdus, pussēdus vai pusguļus stāvoklī, to paceļot un brīvi pārvietojot; ķermeņa atbalstu sistēmu veido piekarami elementi. |
| 2. | 12.36.06 | [Mobilie pacēlāji sēdošas personas pārvietošanai ar stingru sēdekli](http://www.eastin.eu/lv-lv/searches/products/list?iso=123606) | Aprīkojums sēdošas personas pacelšanai un brīvai pārvietošanai; ķermeņa atbalstu sistēmu veido stingrs sēdeklis, sēdeklis ar ieliekumu un tamlīdzīgi sēdekļi. |
| 3. | 12.31.03;12.31.06   | [Palīglīdzekļi slidināšanai un pagriešanai](http://www.eastin.eu/lv-lv/searches/products/list?iso=123103)     P[agriešanas diski](http://www.eastin.eu/lv-lv/searches/products/list?iso=123106)  | Ierīces, kas palīdz pagriezties personai, kura griešanas brīdī stāv uz platformas, paredzētas personas ķermeņa stāvokļa vai virziena mainīšanai, izmantojot slidināšanas un pagriešanas metodes (t.sk. slīddēļi, slīdošie paliktņi, pagriešanas pārklāji, pagriešanas spilveni.Ierīce, ko noliek uz grīdas pie gultas, pacients uz tā nostājas , tad viņu var uz šī diska rotēt, lai viņu iesēdinātu sēdratos. |
| **VIII. 18.03** [**Galdi**](http://www.eastin.eu/lv-lv/searches/products/iso/1803)**, 18.12 g**[**ultas un gultu aprīkojums**](http://www.eastin.eu/lv-lv/searches/products/iso/1812)(t.sk. gultas ar iespēju regulēt ķermeņa stāvokli vai bez tās, noņemamas gultas malas/matrača pamatnes) |
| 1. | 18.03.15  | [Gultas galdiņi](http://www.eastin.eu/lv-lv/searches/products/list?iso=180315)  |   |
| 2. | 18.12.04 | Gultas un noņemamas gultas malas/matrača pamatnes, neregulējamas | Gultas ar īpašām funkcijām, piemēram, ar piestiprinātu rokturi vai atbalstiem. |
| 3. | 18.12.07  | [Gultas un noņemamas gultas malas/matrača pamatnes, regulējamas manuāli.](http://www.eastin.eu/lv-lv/searches/products/list?iso=181207) | Gultas ar matraču pamatnēm, kurām ir vismaz viena daļa, kuras augstumu vai leņķi var regulēt; regulēšanu veic manuāli vai nu gultā gulošā persona, vai asistents. |
| 4. | 18.12.10  | [Gultas un noņemamas gultas malas/matrača pamatnes, regulējamas elektriski.](http://www.eastin.eu/lv-lv/searches/products/list?iso=181210) | Gultas ar matraču pamatnēm, kurām ir vismaz viena daļa, kuras augstumu vai leņķi var regulēt; regulēšanu veic elektrisks mehānisms, ko vada vai nu gultā gulošā persona, vai asistents. |
| 5. | 18.12.24  | [Atsevišķi, regulējami muguras atbalsti un kāju atbalsti izmantošanai gultās](http://www.eastin.eu/lv-lv/searches/products/list?iso=181224) | Ierīces, kas balsta konkrētas ķermeņa daļas laikā, kad persona guļ gultā. |

* 1. visu nepieciešamo atbalstu, lai tehniskos palīglīdzekļus, ja nepieciešams, pacients saņemtu atbilstoši Ministru kabineta 2021. gada 21. decembra noteikumos Nr. 878 “Tehnisko palīglīdzekļu noteikumi” un Ministru kabineta 2021. gada 20. aprīļa noteikumos Nr. 250 “Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” noteiktajai kārtībai;
	2. ka gadījumā, kad pacients tiek izrakstīts no stacionārās iestādes, Izpildītājs nodrošina nepieciešamos tehniskos palīglīdzekļus atbilstoši personas vajadzību izvērtējumam un, ņemot vērā personai par valsts budžeta līdzekļiem jau izsniegtos tehniskos palīglīdzekļus un dzīvesvietas atbilstību konkrētā tehniskā palīglīdzekļa lietošanai, Pakalpojuma uzsākšanai pirms pacienta nogādāšanas no stacionārās ārstniecības iestādes uz dzīvesvietu;
	3. Sociālā pakalpojuma sniegšana tiek dokumentēta atbilstoši noslēgtajā Līgumā noteiktajai kārtībai.
1. Izpildītājs Pakalpojumu sniedz, ievērojot šādus nosacījumus:
	1. tiek nodrošināta iespēja 24/7 pieteikt pacientu Pakalpojuma saņemšanai un nosūtīt konsīlija slēdzienu un nosūtījumu Pakalpojuma koordinatoram, kura pakalpojuma sniegšanas teritorijā ir konkrētā pacienta faktiskā dzīves vieta;
	2. Pakalpojuma sniegšana tiek uzsākta ne vēlāk kā 24 h laikā no brīža, kad pacients pieteikts Pakalpojuma saņemšanai, vai, gadījumā, ja pacients pieteikšanas brīdī atrodas stacionārā, tad 24 h laikā pēc izrakstīšanās no stacionāra, un saņemts konsīlija slēdziens. Sociālo pakalpojumu sniegšana tiek uzsākta no brīža, kad ar pacientu vai viņa tuvinieku tiek noslēgts līgums vai vienošanās par Pakalpojuma Sociālo pakalpojumu saņemšanu;
	3. Pakalpojuma sniedzēju vizītes tiek saskaņotas ar Pakalpojuma saņēmēju (pacientu/ pacienta tuvinieku);
	4. Pakalpojums ir pieejams 24/7 darbdienās, brīvdienās un svētku dienās;
	5. tiek nodrošināta Pakalpojuma saņēmēja ģimenes ārsta informēšana par Pakalpojuma uzsākšanu 3 (trīs) darba dienu laikā;
	6. tiek organizēts specializētais transports pacienta nogādāšanai no stacionāra uz dzīvesvietu aprūpes veikšanai, t.sk. nodrošinot guļošo pacientu transportēšanu;
	7. tiek nodrošināta pirmreizēja mobilās komandas ārsta un sociālā darbinieka vizīte pacienta dzīvesvietā – vispārējā stāvokļa, vides, apstākļu, vajadzību noteikšanai un pašaprūpes spēju izvērtēšanai (tiek aizpildīts pirmreizējās izvērtēšanas protokols);
	8. pacientam tiek izstrādāts un realizēts individuāls terapijas un aprūpes plāns;
	9. pacients un viņa tuvinieki tiek informēti par Pakalpojuma saturu;
	10. sadarbībā ar ārstniecības iestādēm nepieciešamības gadījumā tiek organizētas plānveida vizītes stacionāros, plānveida speciālistu konsultācijas, gan diagnostiskos izmeklējumus;
	11. tiek nodrošināta pacientu transportēšana uz stacionāru, uz speciālista konsultāciju vai diagnostisko procedūru un atpakaļ no tās ar specializēto transportu, t.sk. nodrošinot guļošo pacientu transportēšanu;
	12. tiek veikta tuvinieku apmācība tehnisko palīglīdzekļu lietošanā un pacienta aprūpē pacienta dzīvesvietā;
	13. pacienta tuviniekiem tiek nodrošināta informācija par slimības gaitu un pielietoto terapiju, kā arī paliatīvās aprūpes beigu posmu;
	14. pacientam/ pacienta tuviniekiem, ne ātrāk kā 3 (trīs) dienas pēc Pakalpojuma uzsākšanas, uz viedierīci tiek nosūtīta Dienesta sagatavota pakalpojuma kvalitātes uzraudzības tiešsaistes anketas saite: <https://www.visidati.lv/aptauja/2046306928/>;
	15. ja pacients atrodas ilgstošās sociālās aprūpes vai rehabilitācijas institūcijā, tiek veidota sadarbība ar institūcijas darbiniekiem, kā arī tiek nodrošināta informācijas apmaiņa, t.sk. apmācības, starp institūcijas aprūpētājiem un Izpildītāja speciālistiem par veselības stāvokļa monitoringu un veselības aprūpi. Sociālo aprūpi un tehniskos palīglīdzekļus pacientam nodrošina ilgstošās sociālās aprūpes un sociālās rehabilitācijas institūcija.
2. Izpildītājs nodrošina visu nepieciešamo atbalstu pacientam un sadarbojas ar:
	1. VSIA “Nacionālais rehabilitācijas centrs “Vaivari”” par skābekļa terapijas pakalpojumiem mājās atbilstoši kārtībai, kādā skābekļa terapija mājās tiek nodrošināta pacientiem subakūtajā etapā;
	2. SIA “Rīgas Austrumu klīniskās universitātes slimnīca” Onkoloģisko pacientu psihoemocionālā atbalsta kabinetu par psihoemocionālā atbalstu pacientiem ar onkoloģisku diagnozi;
	3. SIA “Rīgas Austrumu klīniskās universitātes slimnīca” Enterālās un parenterālās barošanas pacientu aprūpes kabinetu par jautājumiem, kas saistītas ar enterālās vai parenterālās barošanas nodrošināšanu;
	4. SIA “Rīgas Austrumu klīniskās universitātes slimnīca” Traheostomētu pacientu aprūpes kabinetu par traheostomu aprūpi.